ÅRSRAPPORT KOMMUNESTYREGRUPPEN KVALSUND AP 2018:

Kommunestyregruppen har behandlet totalt 73 saker i 2018. Det har vært avholdt 7 møter. Arbeiderpartiet har 7 representanter av totalt 15 i kommunestyret. Vi har et samarbeid med KRF og har posisjonen i kommunestyret med totalt 10 representanter.

Arbeiderpartiets faste medlemmer i kommunestyret er:

Terje Wikstrøm, ordfører, Randi Solli Pedersen, Grete Svendsen, Karl Nikodemussen, Ingar Eira, Robert Wilhelmsen og Geir Nesse.

Vararepresentanter er:

Maria Aksberg, Sten Magnar Nikodemussen, Astrid Myrland Hansen,, Stig Magnar Pettersen, Karl Erik Andersen, Stein- Erik Holmgren, Ann- Margrethe Bjørnå, Lena Marie Rydningen.

Viktige saker i 2018 har vært:

* Valg av alternativ- nytt oppvekstsenter i Kvalsund
* Revidering av delegeringsreglementet
* Kommunikasjonsstrategi 2018-2020
* Strategiplan Språkkommunen Kvalsund
* Samisk paralellnavn for Hammerfest kommune
* Kulturmidler 2018
* Grendehusordning i Kvalsund kommune
* Driftsstøtte bokbussanløp Kokelv
* Felles arealplan for Hammerfest og Kvalsund Kommuner
* Kjøp og bygging av leiligheter i Kokelv
* Vill Ungdom 2018
* Valg av medlemmer til Kvalsund Ungdomsråd
* Oppvekstkonferanse 2018
* Kartlegging og verdisetting av friluftsområder
* Menighetshus i Kvalsund
* 150 års jubileum for Kvalsund kommune

Av andre viktige saker som er pågående er trinn 1 i utbyggingen av HUB70 på Markopnesset. Vi er i sluttfasen i forhandlinger om etablering av Egersund Net på Leirstrand i Kvalsund sentrum, og utbyggingen av vårt boligområde Nygginen vi starte i 2019.

Til slutt kan det nevnes at det er behandlet en rekke høringssvar av ulik politisk og administrativ karakter. Budsjett- og investeringsplan er behandlet og revidert i 2018, samt tertialrapporter. Fullstendig oversikt finnes på Kvalsund kommunes hjemmeside, under *politikk* og *Protokoller.*

Kommunestyregruppen har fungert svært godt i 2018, og samarbeidet med KRF fungerer godt. 2019 vil være det siste året for kommunestyret i Kvalsund, og vi ser frem til nytt kommunestyre i ny kommune- Hammerfest kommune.

Kvalsund 16.01.19

Terje Wikstrøm

Ordfører